cyanic-selkie/wikianc huggingface dataset:
გივი მუნჯიშვილი
ბიოგრაფია
მან გამოზარდა საგუნდო დირიჟორთა რამდენიმე თაობა: შალვა შაორშაძე, გელა ფარჩუკიძე, გელა ვადაჭკორია, თამაზ ცერიაშვილი, თეიმურაზ ჯანელიძე, ნანა ნაჭყებია, მამუკა გულაღაშვილი, რევაზ ჯავახიშვილი.
ილია II აღნიშნავს:
გურამ ქარაზანაშვილი
რესურსები ინტერნეტში
კატეგორია:ქართველი ექიმები კატეგორია:თბილისის სახელმწიფო სამედიცინო უნივერსიტეტის კურსდამთავრებულები
არაფსა
არაფსა (Ərəfsə) — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში. მოსახლეობის რაოდენობა — 927 კაცი.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:ჯულფის რაიონის სოფლები
ნოვო-პეტერგოფსკის ხიდი
ნოვო-პეტერგოფსკის ხიდი (Новопетергофский мост) — საფეხმავლო და საავტომობილო ხიდი სანქტ-პეტერბურგში, საადმირალოს რაიონში, შემოვლით არხზე, რომელიც ერთმანეთთან აკავშირებს უსახელო კუნძულს და შემოვლითი არხის მარცხენა სანაპიროს. ნოვო-პეტერგოფსკის ხიდი ისტორიისა და კულტურის ძეგლია.
მდებარეობა
აღნიშნული ხიდი, მდებარეობს ლერმონტოვის გამზირზე, რომელიც დაკავშირებულია ბალტიის რკინიგზის სადგურთან.
ნოვო-პეტერგოფსკის ხიდის დინების ზემოთ მდებარეობს ბალტიის ხიდი, ქვემოთ კი — კრასნოქტიაბრსკის ხიდი.
უახლოესი მეტროსადგური არის „ბალტიისკაია“, რომელიც მდებარეობს ხიდიდან დაახლოებით 230 მეტრში.
სახელწოდება
1860 წლიდან 1914 წლამდე ხიდს ეწოდებოდა შტიგლიცსკის სახელი, ა. ლ. შტიგლიცის საპატივცემულოდ. ამჟამინდელი სახელი კი ნოვო-პეტერგოფსკის გამზირიდან მომდინარეობს.
ისტორია
ამჟამინდელ ადგილზე, პირველი ხიდი ჯერ კიდევ 1857 წელს აშენდა. მოგვიანებით, დიზაინისა და სიზუსტის მცირე ცვლილებებით, ხიდი გარემონტდა 1889 წელს და 1908-1909 წლებში. ხიდის უკანასკნელი რეკონსტრუქცია განხორციელდა ინჟინერ კ. ვ. ეფიმიევის მიერ შემუშავებული პროექტის მიხედვით. 1920-იანი წლების ბოლოს, ლერმონტოვის გამზირზე, ტრამვაის ხაზის დაგეგმარების შემდგომ, საჭირო გახდა ახალი ხიდის აშენება. ხიდის მშენებლობა 1931-1932 წლებში განხორციელდა.
არქიტექტურა
ხიდის საერთო სიგრძე 33,3 მეტრია, ხოლო სიგანე — 23.3 მეტრი. ხიდი განკუთვნილია საავტომობილო და ფეხით მოსიარულეთათვის. ხიდის სავალი ნაწილი ოთხი ზოლისაგან შედგება.
რესურსები ინტერნეტში
კატეგორია:სანქტ-პეტერბურგის ხიდები კატეგორია:სანქტ-პეტერბურგის კულტურული მემკვიდრეობის რეგიონალური ობიექტები
ინგლისის საფეხბურთო ლიგა 1
ინგლისის საფეხბურთო ლიგა 1 (შემოკლებით ლიგა ერთი, ან სპონსორიდან გამომდინარე Sky Bet ლიგა ერთი ) - მეორე საფეხბურთო დივიზიონი ინგლისის საფეხბურთო ლიგაში და პოზციით მესამე დონის ჩემპიონატი ინგლისის საფეხბურთო ლიგების სისტემაში.
ლიგა ერთი დაარსდა 2004–2005 წლების სეზონში და ის არის მანამდე არსებული მეორე დივიზიონის მემკვიდრე. პრემიერლიგის შექმნამდე იგივე პოზიცია ჰქონდა საფეხბურთო ლიგის მესამე დივიზიონს.
დღეისთვის ლიგა ერთის ყველაზე დიდხნიანი წევრები არიან პიტერბორო და ჯილინგემი, ორივე კლუბი ლიგას შეუერთდა 2012–13 სეზონში. ამჟამად ლიგა ერთში ირიცხება პრემიერლიგაში ნამყოფი რვა კლუბი, ესენია: სუინდონ თაუნი (1993–94), იფსუიჩ თაუნი (2000–02), ჩარლტონ ატლეტიკი (1995–2007), პორტსმუთი (2003–10), ბლეკპული (2010–11), უიგან ატლეტიკი (2005–13), სანდერლენდი (2007–17) და ჰალ სიტი (2016–17).
სტრუქტურა
ლიგა ერთი შედგება 24 კლუბისთან. სეზონის განმავლობაში ყველა მათგან ერთმანეთთან ატარებს ორ მატჩს (ერთი სახლში, ერთი გასვლაზე). გამარჯვების ქულაა 3, ფრის 1 და წაგების 0. სეზონის ბოლოს ტურნირის საბოლოო ცხრილი დგინდება შემდეგი კრიტერიუმებით: დაგროვებული ქულები, ბურთების სხვაობა, გატანილი გოლები, შედეგების დაჯგუფება ორ ან მეტ კლუბს შორის (რანჟირება ხდება პირველი სამი კრიტერიუმის მიხედვით) და საბოლოო პლეი-ოფის მატჩები.
ყოველი სეზონის ბოლოს ორი საუკეთესო გუნდი და პლეი-ოფის გამარჯვებული, რომელიც იმართება მესამედან მეექვსე ადგილებს შორის არსებულ კლუბებს შორის, გადადის ერთით მაღალ ინგლისის საფეხბურთო ლიგის ჩემპიონშიპში, ხოლო მათ ადგილს იკავებს ჩემპიონშიპიდან გავარდნილები.
ანალოგიურად, ლიგა ერთის ბოლო ოთხი ადგილზე გასულები ვარდებიან ლიგა ორში, ხოლო ლიგა ორის პირველი სამი ადგილოსანი და პლეი-ოფის გამარჯვებული გადმოდის ლიგა ერთში.
მიმდინარე შემადგენლობა
2020–21 სეზონის ლიგა ერთის კლუბების სია.
გავარდნილი კლუბები სეზონების მიხედვით
ლიგა დაატოვებინეს 2019 წელს ფინანსური დარღვევების გამო.
ბომბარდირები სეზონების მიხედვით
მხოლოდ 35 თამაშში. სეზონი გაუქმდა კორონავირუსის გამო
ბმულები
კატეგორია:ინგლისის საფეხბურთო ლიგა 1 კატეგორია:საფეხბურთო ჩემპიონატები ინგლისში
რაინჰარდ გელენი
250პქ|მინი|რაინჰარდ გელენი რაინჰარდ გელენი (Reinhard Gehlen; დ. 3 აპრილი, 1902, ერფრუტი — გ. 8 ივნისი, 1979, შტანბერგი) — გერმანიის ვერმახტის გენერალ-მაიორი, უცხოური არმიის ხელმძღვანელი აღმოსავლეთის ფრონტზე, ფედერალური დაზვერვის უფროსი.
ბიოგრაფია
გელენი დაიბადა გერმანელი ბიურგერის ოჯახში. მისი მამა ვალტერი იყო ლეიტენანტი, მოგვიანებით წიგნებით მოვაჭრე. მისი დედა კატარინა წარმოშობით ფლანდრიიდან იყო. სკოლის დასრულების შემდეგ 1920 წელს გელენი ჩაირიცხა გერმანიის შეიარაღებულ ძალებში. 1926 წელს ჰანოვერის კავალერიის სკოლის დასრულების შემდეგ უფროსი ლეიტენანტის წოდება მიიღო. 1931 წელს დაქორწინდა ჰერტა ზიდლიც-კურცბახზე. მეორე მსოფლიო ომის დასაწყისში გელენი აღმოსავლეთ ფრონტზე უცხოური არმიის ხელმძღვანელად დაინიშნა. 1941 წელს მონაწილეობას იღებდა ოპერაცია „ბარბაროსას“ შედგენაში, რომლის მიზანიც საბჭოთა კავშირზე თავდასხმა იყო. სტალინგრადის მარცხის შემდეგ გელენი გადაიყვანეს ესეს-ის დაზვერვაში. ომის დასასრულს გელენმა თავისი ოჯახი ნაუმბერგში, ბავარიის ტყეში გადამალა, რათა საბჭოელებს არ ჩავარდნოდათ ხელში. 1945 წლის 9 აპრილს ჰიტლერმა გელენი დაითხოვა. ომის დასრულების შემდეგ გელენმა აღმოსავლეთ ფრონტზე დაზვერვის დროს მოპოვებული დოკუმენტები ამერიკელებს გადასცა. 1956 წელს გელენი გერმანიის ფედერაციული რესპუბლიკის დაზვერვის უფროსად დაინიშნა, ამ თანამდებობაზე იგი 1968 წლამდე მუშაობდა.
ვეჯინის პირველი ნაგებობა
ვეჯინის პირველი ნაგებობა — არქიტექტურული ძეგლი მდებარეობს გურჯაანის მუნიციპალიტეტ, სოფელ ვეჯინის დასავლეთით 1 კმილომეტრზე, ბაქსის ხეობის მარცხენა შემაღლებულ ნაპირზე. განეკუთვნება შუა საუკუნეებს. ნაგებობა მთის ფერდობშია შეჭრილი (სიგრძე 4 მეტრი სიგრძის დადგენა გაწმენდის გარეშე არ ხდებოდა). ნაშენია დიდი ზომის რიყის ქვით და კირის ხსნარით. ქვებს შორის დარჩენილი არეები ამოვსებულია წვრილი ნატეხი ქვით. წყობა ილეგურალურია. ტლანქი. შიგნითა კედლები შებათქაშებული ყოფილა. ძლიერაა დაზიანებული: შემორჩენილია დასავლეთისა და ჩრდილოეთ კედლების ნაწილები (სიმაღლე 1.5-2 მეტრი) დანარჩენი ნაწილი კი მიწითაა დაფარული. შენობას შესასვლელი სამხრეთიდან ჰქონია. დასავლეთ კედლის კიდეებში თითო სხვადასხვა ზომის სწორკუთხა ნიშაა. ინტერიერში ზედაპირულად შეგროვდა, როგორც მოჭიქული ისე მოუჭიქავი თიხის ჭურჭლისა და ღარისებრი კრამიტის ნატეხრები. ინახება საქართველოს ეროვნულ მუზეუმის გურჯაანის ისტორიულ-ეთნოგრაფიულ საცავში.
ლიტერატურა
კატეგორია:გურჯაანის მუნიციპალიტეტის არქიტექტურული ძეგლები
პიდიგანი
პიდიგანი (ოფიციალურად პიდიგანის მუნიციპალიტეტი; Bayan ng Pidigan) ― მეხუთე კლასის მუნიციპალიტეტი აბრის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 12 475 ადამიანს შეადგენს. მოიცავს 15 ბარანგაის.
სქოლიო
კატეგორია:აბრის მუნიციპალიტეტები
ჩვეულებრივი ტანრეკი
ჩვეულებრივი ტანრეკი (Tenrec ecaudatus) — ძუძუმწოვარი ცხოველი ტანრეკისებრთა ოჯახისა. მისი სხეულის სიგრძეა 26–39 სმ; აქვს ძალიან მოკლე (1 სმ-მდე სიგრძის) კუდი. მასა — 1,5–2,5 კგ. მწერიჭამიებს შორს ყველაზე დიდი ზომისაა. შეფერილია რუხად ან მოწითალო-რუხად. დაფარულია უხეში ბალნითა და ეკლებით, თავზე მოკლე ბეწვი აქვთ. ყურები მოძრავი, მცირე ზომის და მომრგვალებულია. თვალები პატარაა. ცხვირი საკმაოდ მოძრავი და მგრძნობიარეა, რასაც საკვების მოპოვების დროს იყენებს. ბინადრობს სხვადასხვა გარემოში; აქტიურია ღამით. ბუდეს იკეთებს ქვებისა და მორების ქვეშ ბალახებისგან და სხვა მცენარეებისაგან. გავრცელებულია აფრიკის სამხრეთ-დასავლეთი სანაპიროს კუნძულებზე, მათ შორის: მადაგასკარი, მავრიკი, რეუნიონი, სეიშელის და კუნძულები. სქესობრივ სიმწიფეს 1 წლის ასაკში აღწევენ მაკეობა 50–60 დღე-ღამე გრძელდება, დედალი ყრის 10–12 ნაშიერს. იკვებება ძირითადად უხერხემლოებით, ბაყაყებით, პატარა მღრღნელებით. ცოცხლობს 3–6 წელი.
ლიტერატურა
კატეგორია:ტანრეკი
პეტერ აიზენბერგი
მინი|პეტერ აიზენბერგი (2019) პეტერ აიზენბერგი (გერმ. Peter Eisenberg), (დ. 1940 წლის 18 მაისს შტრაუსბერგში) — გერმანელი ენათმეცნიერი და ემერიტუს-პროფესორი. 2005 წლამდე პოტსდამის უნივერსიტეტის თანადროულობის გერმანული ენის პროფესორი. პროფესორ პ. აიზენბერგის სამეცნიერო კვლევის სფეროა გერმანული ენის გრამატიკა.
ცხოვრება
1975 წელს აიზენბერგი დისერტაციას იცავს თემაზე "ზედაპირის სტრუქტურა და ლოგიკური სტრუქტურა", რის შემდეგაც იგი მუშაობას იწყებს ჰანოვერში, სადაც 1977 წელს ასევე დისერტაციას იცავს.
1980 წელს პეტერ აიზენბერგს ბერლინის თავისუფალ უნივერსიტეტში გერმანული ფილოლოგიის პროფესორი ხდება. მოგვიანებით 1992/93 წწ. მას ასევე პროფესურა მიანდეს ჰანოვერის უნივერსიტეტში. 1993 წლიდან პროფ. აიზენბერგი პოტსდამის უნივერსიტეტის პროფესორია.
პეტერ აიზენბერგი 1990-დან 1992 წლამდე თავმჯდომარეობდა ენათმეცნიერების გერმანულ საზოგადოებას (შემოკლებით DGfS), ხოლო 1998 წელს კი პეტერ აიზენბერგი გერმანული აკადემიის წევრადაც აირჩიეს.
პროფ. პეტერ აიზენბერგი იმყოფებოდა პეკინში (1988/89, 2000), კაიროში (1995), თბილისში (1997), პარიზსა (1998) და თეირანში (2000), ხოლო ემერიტირების შემდეგ კი 2005 წელს იგი ასევე ბანგკოგში (2006) მიწვევით.
რესურსები ინტერნეტში
კატეგორია:დაბადებული 1940 კატეგორია:გერმანელი ენათმეცნიერები
შილდის ორსაყდრების ნაეკლესიარი
შილდის ორსაყდრიანი ნაეკლესიარი — არქიტექტურული ძეგლი, მდებარეობს ყვარლის მუნიციპალიტეტის სოფელ შილდის ჩრდილო-დასავლეთით 3 კილომეტრზე, ადგილ ვაკესარბიელად წოდებულ ადგილზე. თარიღდება შუა საუკუნეებით.
ეკლესია გეგმით სწორკუთხაა, ნაგები იყო ნატეხი ქვით. დანგრეულია: კედლები (შემორჩენილია 20-30 სანტიმეტრის სიმაღლეზე) მიწითა და მცენარეულობითაა დაფარული. ეკლესია უაფსიდოა. აღმოსავლეთით დასრულებულია სწორი კედლით. ნაგებობის ტერიტორიაზე ქვის ქვევრებია.
ლიტერატურა
კატეგორია:ყვარლის მუნიციპალიტეტის არქეოლოგიური ძეგლები
შმიდტის ნესტრის ტკივილის ინდექსი
thumb|300px|კრაზანის ნესტარი ახლოდან შმიდტის ნესტრის ტკივილის ინდექსი — შკალა, რომელიც ზომავს მწერების, ძირითადად სიფრიფანაფრთიანების ნესტრისგან გამოწვეულ ტკივილს. ის უმეტესწილად ეფუძნება ენტომოლოგ ჯასტინ ორვენ შმიდტის კვლევებს. შმიდტმა ამ საკითხთან დაკავშირებით რამდენიმე კვლევა გამოაქვეყნა და ირწმუნება, რომ 150 სხვადასხვა ნესტარი საკუთარ თავზე გამოსცადა.
სქოლიო
კატეგორია:ინდექსები კატეგორია:ტკივილის საზომები კატეგორია:ენტომოლოგია
ხუი
ხუი — ძველი ეგვიპტელი მეფე (ფარაონი) მერვე დინასტიიდან, რომელიც მეფობდა პირველი გარდამავალი პერიოდის დროს. ფონ ბეკერათის მიხედვით ხუი მერვე დინასტიის წევრი იყო. იგი დაახლოებით ძვ.წ. 2150 წლითვის მეფობდა, უცნობია თუ რამდენ ხანს იმეფა მან.
რესურსები ინტერნეტში
კატეგორია:ეგვიპტის ფარაონები კატეგორია:ეგვიპტის მერვე დინასტიის ფარაონები
წიგნი პირველი მეფეთა
წიგნი პირველი მეფეთა (ספר מלכים‎‎) — ძველი აღთქმის ერთ-ერთი წიგნი.
დაახლოებით 300 წელი გავიდა მას შემდეგ, რაც იესო ნავეს ძემ აღთქმული მიწის დაპყრობა დაასრულა. ამ დროს მთავრდება მსაჯულთა პერიოდი და იწყება მეფეთა მმართველობა. ბიბლიის წიგნი „პირველი მეფეთა“ აღწერს ამაღელვებელ მოვლენებს, რომლებიც ისრაელის ისტორიაში ამ გარდამტეხი პერიოდისთვის ხდება.
სამუელის, ნათანისა და გადის მიერ დაწერილი წიგნი „პირველი მეფეთა“ მოიცავს 102 წლიან პერიოდს ძვ. წ. 1180—1078 წლამდე (1 ნეშტთა 29:29). ამ წიგნში ისრაელის ოთხ წინამძღოლზეა საუბარი. მათ შორის ორი მსაჯულია, ორი კი — მეფე. ორი მათგანი ღმერთის მორჩილია, ორი კი — არა. აგრეთვე გადმოცემულია ორი  სამაგალითო ქალის და ერთ მამაც მებრძოლს.
კომერსონის დელფინი
კომერსონის დელფინი (Cephalorhynchus commersonii)) ასევე ცნობილი, როგორც ჯაკობიტა, საყელოიანი დელფინი და პანდა დელფინი — ძუძუმწოვარი ცხოველი დელფინისებრთა ოჯახისა. მერსონის დელფინი ოკეანის დელფინია და Cephalorhynchus-ის რიგს მიეკუთვნება. ჰყავს გეოგრაფიულად იზოლირებლი ორი სუბსახეობა. მთავარი სუბსახეობაა C.c.commersonii, რომელიც სამხრეთ ამერიკის სამხრეთ სანაპიროსთან ბინადრობს. მეორე სუბსახეობაა C.c.kerguelenensis, პირველ სახეობაზე უფრო დიდია და ინდოეთის ოკეანეში, კერგელენის კუნძულების ირგვლივ ბინადრობს.
სახეობას სახელი ეწოდა ფრანგუ ბუნებისმეტყველის, დოქტორ ფილბერტ კომერსონის პატივსაცემად, რომელმაც 1767 წელს მაგელანის სრუტეში შემჩნეული სახეობა პირველმა აღწერა.
პოპულაცია და გავრცელება
ორი სუბსახეობა ერთმანეთისგან გეოგრაფიულად გამოყოფილია დაახლოებით 130° გრძედითა და 8500კმ-ით. მათი ამგვარი განაწილების მიზეზები უცნობია. მსოფლიო პოპულაციაც უცნობია. მთავარი სუბსახეობაა C.c.commersonii, რომელიც ფოლკლენდის კუნზულების მახლობლად ბინადრობს. 1984 წლის გამოკითხვის მიხედვით მაგელანის სრუტეში 3400 ინდივიდი ბინადრობდა. მეორე სუბსახეობაა C.c.kerguelenensis, რომელიც 1950-იან წლებში აღმოაჩინეს. ეს სუბსახეობა ინდოეთის ოკეანის სამხრეთ ნაწილში, კერგელენის კუნძულების მახლობლად წყალმარჩხ წყლებში ბინადრობს. 2004 წელს, დაუდგენელი წარმოშობის კომერსონის დელფინი სამხრეთ აფრიკის აგულიასის ქვაბულის წყლებში შენიშნეს. ეს ადგილი 4200 კმ-ითაა დაშორებული კერგელენის კუნძულებიდან, ხოლო 6300 კმ-ით სამხრეთ ამერიკიდან.
C.c.commersonii
Commersonii-ს სუსახეობებს მუქი თავი და ზურგის ფარფლი, ხოლო სხეულის დანარჩენი ნაწილი - თეთრი აქვთ. ფერებს შორის საზღვრები სუფთადაა გამოკვეთილი. კომერსონის დელფინი ვეშაპისნაირთა შორის ერთ-ერთი ყველაზე პატარა სახეობაა. დაახლოებით 1.5 მეტრის სიგრძისაა. ზრდასრული მდედრი კომერსონის დელფინი, რომელიც სამხრეთ პატაგონიაში დაიჭირეს, 23 კილოგრამს იწონიდა და 1.36 მეტრის სიგრძის იყო და შესაძლოა ყველაზე პატარა ვეშაპისნაირი მსოფლიოში. კომერსონის დელფინი გარეგნობით ზღვის ღორს წააგავს, მაგრამ დელფინთათვის დამახასიათებელი ქცევებით გამოირჩევა. ზურგის ფარფლი გრძელი, სწორი და ბოლოსკენ მორკალულია.
სქესის გარჩევა მუცლის ლაქების მიხედვითაა შესაძლებელი - მამრების ლაქა წვეთისმაგვარია, ხოლო მედრებისა - წრიული. მდედრები შეწყვილების ასაკს 6-დან 9 წლამდე აღწევენ. მამრებიც სექსუალურად იმავე ასაკში მწიფდებიან. შეწყვილების პერიოდი გაზაფხული და ზაფხულია. ორსულობის პერიოდი 11 თვეა. კომერსონის დელფინი ველურ პირობებში 18 წელს ცოცხლობს, მაგრამ ტყვეობაში ერთ-ერთმა ინდივიდმა ყველაზე ხანგრძლივად, 33 წელი იცოცხლა.
C.c.kerguelenensis
kerguelenensis-ის სუბსახეობა C.c.commersonii-ზე უფრო დიდია და შავი ფერის ნაცვლად, უფრო მუქი ნაცრისფერები არიან, ხოლო თეთრის ნაცვლად - ღია ნაცრისფერები. ფერებს შორის საზღვრები არც თუ ისე სუფთაა.
ქცევა
კომერსონის დელფინი ძალიან აქტიურია. ხშირად წყლის ზედაპრზე ტალღისებურად ცურვისას და წყალზე ხტომისასაა შემჩნეული. შეუძლია წრიულად ხტომა და გრეხა. იკვებება სანაპირო და ღია ზღვის თევზებითა და კალმარებით. სამხრეთ ამერიკის სუბპოპულაციის კვების რაციონში კიბოსნაირებიც შედის. ამ სახეობის დელფინებს ტყვეობაში გაძლება შეუძლიათ და მსოფლიო მასშტაბით რამდენიმე საკვარიუმშიც ბინადრობენ. ბუნების დაცვის საერთაშორისო კავშირის კლასიფიკაციით, კომერსონის დელფინი LC კკატეგორიაშია შეყვანილი.
სქოლიო
კატეგორია:ოკეანის დელფინები კატეგორია:არგენტინის ძუძუმწოვრები კატეგორია:ჩილეს ძუძუმწოვრები კატეგორია:პატაგონიის ფაუნა კატეგორია:1804 წელს აღწერილი ძუძუმწოვრები
ბერნკასტელ-ვიტლიხის რაიონი
ბერნკასტელ-ვიტლიხის რაიონი (Landkreis Bernkastel-Wittlich) — რაიონი გერმანიაში. რაიონის ცენტრი — ქალაქი ვიტლიხი. რაიონი შედის რაინლანდ-პფალცის ფედერალურ მხარეში. იკავებს 1.178 კვ. კმ. ფართობს. მოსახლეობა შეადგენს 114 173 ადამიანს. მოსახლეობის სიმჭიდროვე — 97 ადამიანი/კვ.კმ-ზე. რაიონის ოფიციალური კოდი — 07 2 31.
რესურსები ინტერნეტში
კატეგორია:რაინლანდ-პფალცის რაიონები
შარლ III ლოთარინგიელი
შარლ III ლოთარინგიელი (ფრ. Charles III de Lorraine; დ.  18 თებერვალი,  1543, ნანსი —  გ.  14 მაისი, 1608, ნანსი) — ლოთარინგიის ჰერცოგი 1545 წლიდან გარდაცვალებამდე. ცოლად ჰყავდა საფრანგეთის პრინცესა კლაუდია ვალუა. მისი მმართველობის პერიოდში ლოთარინგია განვითარდა კულტურული და ეკონომიკური თვალსაზრისით.
ბიოგრაფია
შარლი დაიბადა 1543 წლის 18 თებერვალს, ლოთარინგიის ჰერცოგ ფრანსუა I-ის ოჯახში. შარლის დედა იყო დანიისა და ნორვეგიის პრინცესა - კრისტინა დანიელი. ჯერ კიდევ მაშინ როცა, შარლი სულ რაღაც ორი წლის იყო, ფრანსუა გარდაიცვალა. იმის გათვალისწინებით რომ იგი ოჯახში ერთად ერთი ვაჟი იყო (მას ჰყავდა ორი უმცროსი და), ორი წლის შარლი ლოთარინგიის ჰერცოგი გახდა. მისი მცირეწლოვანებიდან გამომდინარე, რეგენტი დედამისი ხდება, რომელიც თავისი ძმის გავლენის ქვეშ იყო მოქცეული.
შარლის დედა იყო საღვთო რომის იმპერატორ კარლ V-ის დიშვილი, რომლის მოსისხლე მტერი იყო საფრანგეთის მეფე ანრი II. ანრიმ ისარგებლა ლოთარინგიის დასუსტებით და 1552 წელს დიდი ლაშქრით შეიჭრა. ამავე წელს მან დაიპყრო ლოთარინგიის სამი საეპისკოპო, რომელთაგან ერთი იყო მეცი - ლოთარინგიის ყველაზე მნიშვნელოვანი ქალაქი. აქედან მოყოლებული ლოთარინგიის დედაქალქად ნანსი ცხადდება და იქ გადადის სამეფო ოჯახი და რეზიდენცია. ამ დროისათვის შარლი მხოლოდ ცხრა წლის იყო, ფრანგები კი მისი ტახტიდან ჩამოგდებისათვის იბრძოდნენ, თუმცა კარლ V-ის ჯარები დროულად გამოჩნდა და მას ტახტი შეუნარჩუნეს. მარცხნივ|მინი|[[კლაუდია ვალუა, შარლ III-ის მეუღლე]] 1559 წელს თავისი პოზიციების განსამტკიცებლად ცოლად მოიყვანა 11 წლის საფრანგეთის პრინცესა კლაუდია ვალუა, აწ გარდაცვლილი ანრი II-ისა და მისი მეუღლის, დედოფალ ეკატერინე მედიჩის შუათანა ქალიშვილი, საფრანგეთის მეფე ფრანსუა II-ის უმცროსი და. კლაუდიასთან ქორწინება ლოთარინგიისათვის საფრანგეთთან მშვიდობის გარანტია იყო. თუმცა ფრანგებმა მათთვის ჩვეულ ვერაგობას მიმართეს და ქორწინების შემდეგ შარლსა და კლაუდიას პარიზის დატოვების უფლება არ მისცეს. მათ საფრანგეთში თითქმის მთელი წელი გაატარეს. იქ შარლმა გაიცნო ესპანეთის მეფე ფილიპე II და დედოფალი ელიზაბეტა ვალუა, რომლებიც შარლს ქვისლად და ცოლისდად ერგებოდნენ. მას ასევე რძლად ერგებოდა შოტლანდიისა და საფრანგეთის დედოფალი მარია სტიუარტი. ამას გარდა იგი ამ ქორწინებით დაუნათესავდა სამეფო ოჯახის სხვა გავლენიან წევრებსაც. 1559 წლის ნოემბერში შარლმა ოფიციალურად თქვა უარი საფრანგეთის ტახტზე შეძენილ უფლებებზე და აღიარა საფრანგეთის მეფის უზენაესობა, მხოლოდ ამის შემდგომ დართეს ნება მას და კლაუდიას, რომ ლოთარინგიაში დაბრუნებულიყვნენ. ამავე წლის დეკემბერში მეფე ფრანსუა II გარდაიცვალა და ტახტზე ადის შარლის კიდევ ერთი ცოლისძმა - შარლ IX ვალუა. 1562 წელს შარლმა საფრანგეთს ფინანსური დახმარება სთხოვა რაზეც ფრანგები ნაწილობრივ დათანხმდნენ.
როგორც ვიცით, ლოთარინგია საფრანგეთის სამეფოსა და საღვთო რომის იმპერიას შორის მდებარე პატარა საჰერცოგო იყო, ამიტომაც მას აუცილებლად სჭირდებოდა ნეიტალური და თბილი ურთირთობა ამ ორივე სახელმწიფოსან. შარლმა განაგრძო მისი წინაპრების პოლიტიკა და ცდილობდა მაქსიმალურად ნეიტრალური ყოფილიყო ორივე ქვეყანასთან ურთიერთობაში. მან გაატარა გერმანელი ჰუგენოტები რომლებიც საფრანგეთიდან გერმანიაში მიდიოდნენ, აგრეთვე გზა გაუხსნა ესპანელ კათოლიკეებს რომლებიც ფრანშ-კონტედან საფრანგეთში გადადიოდნენ. ამით მან საღვთო რომის იმპერატორსაც ასიამოვნა და საფრანგეთის მეფესაც გაუწია სამსახური.
1575 წელს მშობიარობისას 28 წლის კლაუდია გარდაიცვალა. შარლი ამის შემდგომ აღარ დაქორწინებულა, ვინაიდან მას ძალიან უყვარდა კლაუდია და არ სურდა მისი სხვა ქალით ჩანაცვლება, მით უმეტეს, რომ რამდენიმე ვაჟი ჰყავდა და მემკვიდრეობის პრობლემა არ იქნებოდა. 1576 წელს საფრანგეთის მეფე ანრი III-მ (რომელიც ასევე კლაუდიას ძმა იყო) ცოლად მოიყვანა ლუიზა დე ლორენ-ვედემონი, რომელიც შარლის ბიძაშვილი იყო. ეს ყოველივე შარლმა თავის სასარგებლოდ გამოიყენა და ფრანკო-ლოთარინგიული ალიანსი კვლავ განაახლა. მინი|288x288პქ|შარლ III-ის სამეფო მონოგრამა 1580 წელს ქალაქ ნანსში დაესწრო საერთაშორისო სახალხო კრებას. 1584 წელს გარდაიცვალა ალანსონის ჰერცოგი, ფრანსუა ვალუა, რომელიც ანრი III-ის ძმა და მისი მემკვიდრე იყო. იქიდან გამომდინარე, რომ ანრის შვილი არ უჩნდებოდა სალის კანონის თანახმად ტახტის პირველ მემკვიდრედ ცხადდებოდა ანრის უმცროსი, ცოცხალი დის, ნავარის დედოფალ მარგარიტა ვალუას მეუღლე ანრი III ბურბონი, შემდგომი მემკვიდრე იყო უფროსი გარდაცვლილი დის ელიზაბეტას მეუღლე, ესპანეთის მეფე ფილიპე II, ხოლო ტახტის მესამე მემკვიდრედ შარლი დასახელდა როგორც კლაუდიას მეუღლე. ტახტის მემკვიდრე ნავარის მეფე გახდა, თუმცა გიზის ჰერცოგმა ანრი III-ზე ზემოქმედებით ნავარელს ტახტზე უფლებები ჩამოერთვა.
1589 წელს საფრანგეთის მეფე ანრი III გარდაიცვალა. ტახტისათვის ბრძოლა ატყდა ნავარის მეფე ანრი დე ბურბონსა და ესპანეთის მეფე ფილიპე II-ს შორის. შარლს არ ჰქონდა იმის შესაბამისი ძალა რომ ასეთ მდიდარ და ძლიერ მონარქებს მორეოდა, ამიტომაც თავიდანვე ნეიტრალური მდგომარეობა შეინარჩუნა. მას ორივე მეფემ 2 700 000 ოქროს ეკიუ გადაუხადა, რათა ტახტზე უარი ეთქვა. მან მშვენივრად იცოდა, რომ ტახტზე ვერ ავიდოდა, ამიტომაც ფული აიღო და ეს თანხა ლოთარინგიის ეკონომიკისა და კულტურის აღორძინებას მოახმარა, ცხადია იზრუნა სამხედროთა უკეთ შეიარაღებაზეც. ხუთწლიანი ბრძოლის შემდეგ ტახტი ანრი IV-მ მიიღო, ხოლო ფილიპემ აღიარა მისი უფლებები საფრანგეთის ტახტზე. თავად შარლი კათოლიკე იყო, ამიტომაც მას ძალიან კარგი ურთიერთობა ჰქონდა როგორც ღრმად მორწმუნე ფილიპთან, ისე ახლად მოქცეულ ანრისთან.
შარლ III გარდაიცვალა 1608 წლის 14 მაისს, ლოთარინგიის საჰერცოგოს დედაქალაქ ნანსში. მის დაკრძალვას დაესწრნენ საფრანგეთის მეფე და საღვთო რომის იმპერატორი.
შვილები
მინი|228x228პქ|შარლ III თავის მეუღლე, [[კლაუდია ვალუა|კლაუდია ვალუასთან ერთად]] 1559 წელს შარლმა ცოლად შეირთო საფრანგეთის პრინცესა კლაუდია ვალუა რომელთანაც 9 შვილი შეეძინა:
რესურსები ინტერნეტში
კატეგორია:დაბადებული 1543 კატეგორია:დაბადებული 18 თებერვალი კატეგორია:გარდაცვლილი 1608 კატეგორია:გარდაცვლილი 14 მაისი კატეგორია:XVI საუკუნის ევროპის მონარქები კატეგორია:ლოთარინგიის ჰერცოგები
ზაირი
ზაირი, ოფიციალურად ზაირის რესპუბლიკა (République du Zaïre) — კონგოს დემოკრატიული რესპუბლიკის სახელწოდება მობუტუ სესე სეკოს მმართველობის პერიოდში (1971-1997 წწ.). დასახელება აღებულია მდინარე კონგოს პორტუგალიური სახელიდან - ზაირი, რომელიც თავის მხრივ მომდინარეობს კონგოური სიტყვა ნზარე-დან (მდინარე, რომელიც ყველა მდინარეს ყლაპავს).
სქოლიო
კატეგორია:აფრიკის ყოფილი ქვეყნები კატეგორია:ერთპარტიული სახელმწიფოები კატეგორია:კონგოს დემოკრატიული რესპუბლიკის ისტორია კატეგორია:ცივი ომის პერიოდის ისტორიული სახელმწიფოები
მახმუტოვო (აბზელილოვოს რაიონი)
მახმუტოვო  (Мәхмүт; Махмутово) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 584 ადამიანი. რაიონულ ცენტრ ასკაროვოდან დაშორებულია 27  კილომეტრით. უახლოესი რკინიგზის სადგურია ტაშბულატოვო, რომელიც დაშორებულია 17 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
სქოლიო
კატეგორია:აბზელილოვოს რაიონის სოფლები
ბირკენფელდის რაიონი
ბირკენფელდის რაიონი (Landkreis Birkenfeld) — რაიონი გერმანიაში. რაიონის ცენტრი — ქალაქი ბირკენფელდი. რაიონი შედის რაინლანდ-პფალცის ფედერალურ მხარეში. იკავებს 777 კვ. კმ. ფართობს. მოსახლეობა შეადგენს 87 918 ადამიანს. მოსახლეობის სიმჭიდროვე — 113 ადამიანი/კვ.კმ-ზე. რაიონის ოფიციალური კოდი — 07 1 34.
რესურსები ინტერნეტში
კატეგორია:რაინლანდ-პფალცის რაიონები
კუმამოტო
კუმამოტო (熊本市) — ქალაქი იაპონიაში, კუნძულ კიუსიუზე. კუმამოტოს პრეფექტურის ადმინისტრაციული ცენტრი. მდებარეობს მდინარე სირაკავის ნაპირზე. კუმამოტოს საზღვაო ჭიშკარია ნავსადგური მისუმი უტოს ნახევარკუნძულზე. სატრანსპორტო კვანძი. მებრინჯეობის მნიშვნელოვანი რაიონის სავაჭრო-განმანაწილებელი ცენტრი. 2010 წლის მოსახლეობის აღწერით ქალაქში ცხოვრობდა 731,286 ადამიანი. არის უმაღლესი სამედიცინო სკოლა, უნივერსიტეტი და კულტურისა და დასვენების საქალაქო პარკი. ხანგრძლივი დროის განმავლობაში იყო ცენტრალური კიუსიუს ყველაზე დიდი და გავლენიანი ქალაქი. კუმამოტოშია ბუდისტური ტაძარი და XVI საუკუნის ფეოდალური ციხე-სიმაგრე.
სქოლიო
კატეგორია:იაპონიის ქალაქები
ხუიკერი
რესურსები ინტერნეტში
კატეგორია:ეგვიპტის ფარაონები კატეგორია:ეგვიპტის მერვე დინასტიის ფარაონები
პილარი (აბრა)
პილარი (ოფიციალურად პილარის მუნიციპალიტეტი; Bayan ng Pilar) ― მუნიციპალიტეტი აბრის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 10 146 ადამიანს შეადგენს. მოიცავს 19 ბარანგაის.
სქოლიო
კატეგორია:აბრის მუნიციპალიტეტები
პრუსიის კონსორტების სია
იხილეთ აგრეთვე
კატეგორია:გერმანიის ისტორია კატეგორია:პრუსიის დედოფლები კატეგორია:გერმანიის დედოფლები კატეგორია:დედოფლები ქვეყნების მიხედვით
სანტა-მარია (უილა)
სანტა-მარია (Santa María) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 10.218 ადამიანს შეადგენდა. ფართობი 313.74 კმ²-ია.
რესურსები ინტერნეტში
კატეგორია:უილის დეპარტამენტის მუნიციპალიტეტები და ქალაქები
ვესტერვალდის რაიონი
ვესტერვალდის რაიონი (Westerwaldkreis) — რაიონი გერმანიაში. რაიონის ცენტრი — ქალაქი მონტაბაური. რაიონი შედის რაინლანდ-პფალცის ფედერალურ მხარეში. იკავებს 988,73 კვ. კმ. ფართობს. მოსახლეობა შეადგენს 203 536 ადამიანს. მოსახლეობის სიმჭიდროვე — 206 ადამიანი/კვ.კმ-ზე. რაიონის ოფიციალური კოდი — 07 1 43.
ნატალია ორლოვსკაია
ბიოგრაფია
ნატალია ორლოვსკაიამ დაამთავრა თბილისის სახელმწიფო უნივერსიტეტის ინგლისური ენისა და ლიტერატურის ფაკულტეტი; იმავე უნივერსიტეტის ასპირანტურა; თბილისის სახელმწიფო კონსერვატორიის ფორტეპიანოს კლასი. 1945 წლიდან მუშაობდა თბილისის სახელმწიფო უნივერსიტეტში, დასავლეთ ევროპის ენისა და ლიტერატურის ფაკულტეტზე. კითხულობდა ლექციების კურსს „საზღვარგარეთის ლიტერატურის ისტორია“, „XVIII-XIX საუკუნეების ინგლისური ლიტერატურის ისტორია“. მუდმივად მონაწილეობდა სამეცნიერო კონფერენციებში: მოსკოვი, ლენინგრადი, ოდესა, კიევი, მინსკი. საკანდიდატო დისერტაცია დაიცვა 1946 წელს თემაზე „თეკერეის შემოქმედება“, ხოლო სადოქტორო დისერტაცია 1966 წელს თემაზე: „საქართველო XVII-XVIII საუკუნეების დასავლური ლიტერატურის ისტორიაში“. მრავალი სამეცნიერო სტატიისა და მონოგრაფიის ავტორი. ფლობდა ინგლისურ და ფრანგულ ენებს. ღირსების ორდენის კავალერი. ქალაქ თბილისში, სულხან-საბას ქუჩის 6 ნომერში გახსნილია ნატალია ორლოვსკაიას მემორიალური დაფა.
არაზინი
არაზინი (Ərəzin) — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში. მოსახლეობის რაოდენობა —  1 812 კაცი.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:ჯულფის რაიონის სოფლები
ნატალია ორლოვსკაია
რესურსები ინტერნეტში
კატეგორია:დაბადებული 29 მარტი კატეგორია:დაბადებული 1920 კატეგორია:გარდაცვლილი 11 მაისი კატეგორია:გარდაცვლილი 2014 კატეგორია:ქართველი ფილოლოგები კატეგორია:ქართველი მთარგმნელები კატეგორია:ქართველი პედაგოგები კატეგორია:საქართველოს ღირსების ორდენის კავალრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისის სახელმწიფო კონსერვატორიის კურსდამთავრებულები კატეგორია:თბილისში დაბადებულები
ელბასან არენა
ელბასან არენა (Elbasan Arena) — მრავალდანიშნულებიანი სტადიონი ალბანეთში, რომელიც გაიხსნა 1967 წელს და იტევს 12,800 ადამიანს. ლორო ბორიჩის შემდეგ ელბასან არენა ტევადობით მეორე ყველაზე დიდი სტადიონია ალბანეთში. სტადიონი, 2014 წლის 8 ოქტომბრეს, სარემონტო სამუშაოების შემდეგ საზეიმო ვითარებაში გაიხსნა.
სქოლიო
კატეგორია:ალბანეთის სტადიონები
წიგნი მეორე მეფეთა
წიგნი მეორე მეფეთა (ספר מלכים‎‎)— ძველი აღთქმის ერთ-ერთი წიგნი.
წიგნი „მეორე მეფეთა“ დაწერილია ორი წინასწარმეტყველის, გადის და ნათანის, მიერ. ორივე მათგანს ახლო ურთიერთობა ჰქონდა ძველი ისრაელის მეფე დავითთან. ამ წიგნის წერა დაახლოებით ძვ. წ. 1040 წელს, დავითის 40-წლიანი მეფობის დასასრულისთვის, დამთავრდა. წიგნი ყურადღებას, უმთავრესად, დავითზე და ღმერთთან მის ურთიერთობაზე ამახვილებს. ეს ამაღელვებელი ცნობა მოგვითხრობს, თუ როგორ ერთიანდება ომებისგან დაუძლურებული ერი მამაცი მეფის ხელმძღვანელობით და ქვეყანა ფეხზე დგება. ამ ისტორიაში მრავლად ვხვდებით ადამიანთა გრძნობების მძაფრ გამოვლინებებს.
რესურსები ინტერნეტში
კატეგორია:ძველი აღთქმის წიგნები
Books of Kings
არისტო ჭუმბაძე
არისტო მაქსიმეს ძე ჭუმბაძე (დ. 1 სექტემბერი, 1880, კლდეეთი ზესტაფონის რაიონი — გ. 28 ნოემბერი, 1971, თბილისი) — ქართველი მწერალი, ჟურნალისტი.
ბიოგრაფია
1915 წელს იაპონიაში საფრანგეთის ელჩად დაინიშნა ჟიუსენარი, რომელმაც ჭუმბაძეს შესთავაზა თანამშრომლობა. იგი გაემგზავრა იაპონიაში და გახდა საფრანგეთის საელჩოს თანამშრომელი. შემდეგ ალჟირშიც მუშაობდა. 1919 წელს იყო საქართველოს წარმომადგენელი სტოკჰოლმსა და ანკარაში. 1922-1924 წლებში იყო წითელი ჯვრის საზოგადოების უცხოეთის განყოფილების გამგე. შემდეგ ის სამშობლოში დაბრუნდა. 1937 წლამდე სხვადასხვა თანამდებობაზე მოღვაწეობდა: 1925-1926 წლებში იყო სახკინმრეწვში სასცენო განყოფილების გამგე; 1933-1935 წლებში — საქართველოს ცაკის საერთო განყოფილების გამგე. 1936-1949 წლებში მუშაობდა სტილისტად საქართველოს სააგენტოში და გაზეთ „კომუნისტის“ რედაქციაში.
სამწერლო ასპარეზზე გამოვიდა 1905 წელს. გამოქვეყნებული აქვს მოთხრობები და ნოველები. აღსანიშნავია მოთხრობა „უნასთა ბუდე“, რომელშიც წარმოდგენილია 30-იან წლებში ქართულ სოფელში დაძაბული მდგომარეობა. მასვე ეკუთვნის ნოველები: „სასწაული“, „საქმის კაცი“, „ცხოვრების ქარაგმა“, „ფულიანი ბარათი“ და სხვა. ნათარგმნი აქვს ა. ფადეევის „განადგურება“, ლ. ტოლსტოის „ბავშვობა, ყრმობა, სიჭაბუკე“, სალტიკოვ–შჩედრინის „პომპადურები“, ანტონოვსკაიას „დიდი მოურავი“, მ. გორკის მოთხრობები.
დაკრძალულია მწერალთა და საზოგადო მოღვაწეთა დიდუბის პანთეონში.
სტეფანე ჭრელაშვილი
ბიოგრაფია
სწავლობდა თბილისის სასულიერო სემინარიაში, მაგრამ რევოლუციური მოღვაწეობისათვის გარიცხეს. 1876 წლიდან პეტერბურგის უნივერსიტეტის მსმენელია. შემდეგ გადავიდა მოსკოვში, მაგრამ დიდად გაიტაცა რევოლუციონერ-ხალხოსანმა იდეებმა და აქტიურად ჩაება მათი წრეების მუშაობაში. აღნიშნულის გამო მას 1878 წელს სამი თვით პატიმრობა და მუდმივი ზედამხედველობა მიუსაჯეს. ამავე მიზეზით ორჯერ იყო გაციმბირებულიც.
1887 წელს დაბრუნდა სამშობლოში და პუბლიცისტობას მიჰყო ხელი, თანამშრომლობდა „ივერიაში“, „ნოვოე ობოზრენიესა“ და სხვა პერიოდულ გამოცემებში, მუშაობდა თბილისის საქალაქო საბჭოში აგენტად, მდივნად (1894-1907). 1902 წლიდან გარდაცვალებამდე უწყვეტად იყო ქალაქის სათათბიროს ხმოსანი. წილად ხვდა ყოფილიყო თბილისის ფუნიკულიორის პირველი დირექტორი.
სტეფანე ჭრელაშვილი თავის საინტერესო პუბლიცისტურ წერილებს ქართულ ჟურნალ გაზეთებში „სანოსა“ და „ტატალას“ ფსევდონიმით აქვეყნებდა.
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:ქართველი პუბლიცისტები კატეგორია:დაბადებული 27 დეკემბერი კატეგორია:დაბადებული 1857 კატეგორია:გარდაცვლილი 3 იანვარი კატეგორია:გარდაცვლილი 1917 კატეგორია:სიღნაღის მუნიციპალიტეტში დაბადებულები კატეგორია:დიდუბის პანთეონში დაკრძალულები კატეგორია:საქართველოს საისტორიო და საეთნოგრაფიო საზოგადოების წევრები
დიდი ბაჰამა
დიდი ბაჰამა (Grand Bahama) — ბაჰამის კუნძულების ერთ-ერთი კუნძული. მდებარეობს არქიპელაგის უკიდურეს ჩრდილოეთ ნაწილში. წარმოადგენს ქვეყნის ძირითად კუნძულთაგან აშშ-სთან ყველაზე ახლოს მდებარე ტერიტორიას, რომელიც ფლორიდის შტატის სანაპიროდან 90 კილომეტრითაა დაცილებული. დიდი ბაჰამა ქვეყნის სიდიდით მეოთხე კუნძულია დანარჩენ 700 კუნძულსა და 2 400 კეის შორის. დასავლეთიდან აღმოსავლეთის მიმართულებით სიგრძე დაახლოებით 150 კმ-ია, სიგანე ჩრდილოეთიდან სამხრეთისკენ კი 20 კმ.
ისტორია
1670 წელს კუნძული დიდმა ბრიტანეთმა აიღო. ამის შემდეგ, დაახლოებით ნახევარი საუკუნის განმავლობაში მეკობრეობა კვლავ ყვაოდა, თუმცა ბრიტანეთმა მისი კონტროლზე აყვანა მაინც შესძლო.
XIX საუკუნის შუა წლებისათვის კუნძულის მუდმივი მოსახლეობა მხოლოდ 200-400 ადამიანს შეადგენდა. ეკონომიკური აღმავლობა ამერიკის სამოქალაქო ომს გამოქცეულთა ხარჯზე დაიწყო.
XX საუკუნის შუაში, დიდი ბაჰამის მოსახლეობა 500 ადამიანს შეადგენდა და ის ერთ-ერთი ყველაზე ნაკლებად განვითარებული კუნძულად რჩებოდა ბაჰამის კუნძულების შემადგენლობაში. თუმცა, კუნძულს სტაბილური შემოსავლის წყარო მაშინ გაუჩნდა, როდესაც 1955 წელს ბაჰამის მთავრობასთან ერთად ამერიკელმა ფინანსისტმა უელეის გროუვზმა ქალაქ ფრიპორტის მშენებლობა დაიწყო ჰოკსბილ-კრიკის შეთანხმების საფუძველზე. სულ მალე შეიქმნა დიდი ბაჰამის პორტის მმართველობაც (Grand Bahama Port Authority).
ეკონომიკა
კუნძულის ეკონომიკის საფუძველია ტურიზმი. შემოსავლის ძირითადი წყაროა პორტ-ლუკაიას დასასვენებელი არეალი და შემომავალი საკრუიზო გემები.
სქოლიო
კატეგორია:ბაჰამის კუნძულები
ლერიქის რაიონი
ლერიქის რაიონი (Lerik) — აზერბაიჯანის ერთ-ერთი რაიონი. მდებარეობს ირანის საზღვართან სამხრეთ აზერბაიჯანში. მისი ადმინისტრაციული ცენტრია ქალაქი ლერიქი. რაიონის სატელეფონო კოდია (+994) 25.
ისტორია
ლერიქის ოლქი შეიქმნა 1930 წლის აგვისტოში. მას 1938 წლის იანვრამდე ეწოდებოდა ზუვანდის ოლქი. რაიონის შემადგენლობაში შედის ერთი ქალაქი და 161 სოფელი, რომელთა საერთო ფართობი 1084 კვადრატული კილომეტრია. რაიონში არის 29 მუნიციპალიტეტი. 2008 წლის 13 ივნისის პრეზიდენტის ბრძანებულების თანახმად, ლერიქის დასახლებას მიენიჭა ქალაქის სტატუსი.
რაიონ ლერიქის ტერიტორია ერთ–ერთი უძველესი დასახლებაა აზერბაიჯანში. არსებობს რამდენიმე გამოქვაბულის ნასახლარი, რომლებიც ბრინჯაოს ხანას მიეკუთვნებიან. აქ აღმოაჩენილია ქვის ხანის დროინდელი სხვადასხვა ნივთები. გამოქვაბული სახელწოდებით „Buzeyir“ ყველაზე ძველი დასახლებაა აზერბაიჯანის ტერიტორიაზე. XVIII და XIX საუკუნეებში, ფრანგმა არქეოლოგმა ჟაკ დე მორგანმა, კ. ჩაფერმა და მისმა ძმამ ჰენრი მორგანმა ამ ტერიტორიას არქეოლოგიური გათხრების დროს უწოდეს „არქეოლოგიური სამოთხე“. მორგანმა ჩაატარა არქეოლოგიური გათხრები ლერიქის სოფელ ვერში, გიზილბაშლარის სასაფლაოზე.
აზერბაიჯანის მეცნიერებათა ეროვნული აკადემიის ისტორიის ინსტიტუტის არქეოლოგიისა და ეთნოგრაფიის განყოფილების ხელმძღვანელმა პროფესორმა ასადულა ჯაფაროვმა, ჩაატარა სამეცნიერო გამოკვლევები ლერიქის რაიონის ტერიტორიაზე და პირველად აღმოაჩინა უძველესი ადამიანის ნასახლარი, რომელიც მიეკუთვნებოდა პალეოლითის ხანას.
ხალხი
ლერიქი ცნობილია მისი ზოგიერთი მოქალაქის სიცოცხლის ხანგრძლივობით. იგი ცნობილია ადამიანის სიცოცხლის ხანგრძლივობის მითებით; ადამიანი, სახელად შირალი მუსლიმოვი, დაიბადა სოფელ ბარზავუში, ეს ადამიანი შესულია გინესის რეკორდების წიგნში, სადაც აღნიშნულია, რომ ის გარდაიცვალა 168 წლის ასაკში, ითვლება, რომ იგი ცხოვრობდა 1805 წლიდან 1973 წლამდე. ლერიქის რაიონის მოსახლეობა თანაბრად შედგება აზერბაიჯანელებისა და თალიშებისგან. ორივე პოპულაცია ვრცელდება საზღვრის ორივე მხარეს. 1939 წლის მოსახლეობის აღწერის მონაცემებით, აზერბაიჯანის სსრ ლერიქის მხარეში თალიშები შეადგენდნენ 68,9%-ს, ხოლო აზერბაიჯანელები კი 29.1%-ს. 1959 წლის აღწერის მონაცემებით ამ მხარეში აზერბაიჯანელები შეადგენდნენ 98,7%-ს. თალიშის საზოგადო მოღვაწის, ფ. აბოსძოდის თანახმად, საბჭოთა აზერბაიჯანში თალიშების არსებობა უარყვეს და ისინი ჩაწერეს როგორც „აზერბაიჯანელები“.
ეკონომიკა
რაიონი მთიანი რელიეფისგან შედგება, სადაც მოსახლეობა ძირითადად სოფლის მეურნეობით არის დაკავებული. საშუალოდ წლიურად, 1454 ჰექტარზე 2 790 ტონა მარცვლეულს თესავენ.
სქოლიო
კატეგორია:აზერბაიჯანის რაიონები
გერი ბეკერი
გერი ბეკერი (დ. 2 დეკემბერი, 1930 — გ. 3 მაისი, 2014) — ცნობილი ამერიკელი ეკონომისტი და ემპირიკოსი. ის იყო ეკონომიკის პროფესორი და სოციოლოგი ჩიკაგოს უნივერსიტეტში. ნიუ-იორკ თაიმზმა მას „ბოლო 50 წლის ყველაზე მნიშვნელოვანი სოციალური მეცნიერი“ უწოდა. 1992 წელს ბეკერი დაჯილდოვდა ნობელის პრემიით ეკონომიკაში, 2007 წელს კი თავისუფლების საპრეზიდენტო მედალი გადაეცა. 2011 წელს ჩატარებულმა კვლევამ აჩვენა, რომ ეკონომიკის პროფესორებმა 60 წელს გადაცილებულ საუკეთესო ეკონომისტა შორის გერი ბეკერიც იყო.
ბეკერი იყო ერთ-ერთი პირველი, ვინც ეკონომიკის შესწავლისას გამოიყენა ის თემები, რომელიც სოციოლოგიის ტრადიციული შემადგენელი ნაწილია, მათ შორისაა რასობრივი დისკრიმინაცია, დანაშაული, ოჯახური მდგომარეობა და ნარკოტიკზე დამოკიდებულება. ის იყო ერთ-ერთი ვინც ამტკიცებდა, რომ ბევრი განსხვავებული ადამიანის მოქმედება შეიძლება დავინახოთ, როგორც რაციონალური და სასარგებლო მაქსიმიზაცია. გერი ბეკერმა „ადამიანურ კაპიტალში“ ჩამოაყალიბა თეორია, რომლის მიხედვითაც, მშობლებს „ეგოისტ“ შვილთან ალტრუისტული დამოკიდებულება აქვთ: მასში ინვესტიციას დებენ და დაბანდებული კაპიტალის უკან დაბრუნებას ელიან – მომავალში შვილებმა მათზე უნდა იზრუნონ. მშობლებს არ აქვთ რაიმე გარანტია ან იძულების მექანიზმი, შვილი დაავალდებულონ, ამიტომ პასუხისმგებლობას, მოვალეობასა და დედ-მამის სიყვარულს უნერგავენ. მოგვიანებით, ეს ირიბად, მაგრამ ეფექტიანად აიძულებს შვილებს, რომ მშობლებზე იზრუნონ.
სქოლიო
კატეგორია:დაბადებული 1930 კატეგორია:დაბადებული 2 დეკემბერი კატეგორია:გარდაცვლილი 2014 კატეგორია:გარდაცვლილი 3 მაისი კატეგორია:ამერიკელი ეკონომისტები კატეგორია:ნობელის პრემიის ლაურეატები ეკონომიკაში კატეგორია:ნობელის პრემიის ლაურეატები ანბანის მიხედვით
კარლ ვილჰელმ შეელე
კარლ ვილჰელმ შეელე (Carl Wilhelm Scheele; დ. 9 დეკემბერი, 1742 — გ. 21 მაისი, 1786) — შვედი ქიმიკოსი, შვედეთის სამეფო მეცნიერებათა აკადემიის წევრი (1775).
განათლებითა და პროფესიით ფარმაცევტი. მუშაობდა შცვედეთის სხვადასხვა ქალაქის აფთიაქებში, სადაც ატარებდა ქიმიურ კვლევებს. აღმოაჩინა მრავალი არაორგანული და ორგანული ნივთიერება: ქლორი (1774), გლიცერინი (1779, მოლიბდენისა (1778) და ვოლფრამის (1781) ანჰიდრიტები, სილიციუმის ტეტრაფთორიდი (1771), ბარიუმის ჟანგი (1774), დარიშხანწყალბადი (1775), ღვინომჟავა (1769), სილიციუმფთორწყალბადმჟავა და ფთორწყალბადმჟავა (1771), დარიშხანმჟავა (1775), მჟაუნმჟავა (1776), რძემჟავა (1780), ციანმჟავა (1782) და სხვა.
1769 წელს შეელემ შეიმუშავა ნაცრიდან ფოსფორის წარმოების ხერხი. 1774 წელს თავისუფალი სახით გამოყო მანგანუმი და ბარიუმის ოქსიდი. დეტალურად აღწერა ქლორის თვისებები. დაამტკიცა ჰაერის რთული შედგენილობა. მისი სახელობისაა მცირე კრატერი მთვარის ზედაპირზე და მცირე პლანეტა კარლშეელე. მისი სახელობისაა მინერალი შეელიტი.
სქოლიო
კატეგორია:შვედი ქიმიკოსები კატეგორია:დაბადებული 1742 კატეგორია:გარდაცვლილი 1786
ბრესანონე
რესურსები ინტერნეტში
კატეგორია:იტალიის ქალაქები
რელიგია ბჰუტანში
ბჰუტანის ოფიციალური რელიგია არის ვაჯრაიანას ბუდიზმი, რომელსაც მოსახლეობის 75% აღიარებს. ბჰუტანი ბუდისტური ქვეყანაა კონსტიტუციით და ბუდიზმი მნიშვნელოვან როლს ასრულებს ქვეყანაში. ბუდიზმი არის ბჰუტანის კულტურული მემკვიდრეობა და მისი ხალხის იდენტობაც. რელიგიის თავისუფლება გარანტირებულია მეფის მიერ. მოსახლეობის დაახლოებით 75 პროცენტი მისდევს ტიბეტური ბუდიზმის ან ბუდიზმის სხვა სკოლას. დარჩენილი 25 პროცენტი, ძირითადად, ლხოცამპები, ინდუიზმს აღიარებენ.
ბუდიზმი
ნგალოპის შთამომავლები, ტიბეტელი ემიგრანტები, მოიცავენ მოსახლეობის უმრავლესობას დასავლეთ და ცენტრალურ რაიონებში და უმეტესად აღიარებენ ვაჯრაიანას კაგიუ დრუკპას.
შარჩოფები, სავარაუდოდ, ქვეყნის თავდაპირველ მკვიდრთა შთამომავლები, ცხოვრობენ აღმოსავლეთში. გავრცელებული ინფორმაციით, რამდენიმე შარჩოფი პრაქტიკაში ბუდიზმის ელემენტებებს იყენებს, ნაწილი კი ანიმიზმს და ინდუიზმს.
მთავრობა მხარს უჭერს კაგიუს და ნინგმას ბუდისტურ მონასტრებს. სამეფო ოჯახი იყენებს ნიიგმასა და კაგიუს ბუდიზმის კომბინაციას.
ინდუიზმი
ინდუსები, ძირითადად, სამხრეთით ცხოვრობენ და ინდუიზმის აღმსარებლები არიან. ბჰუტანში ცხოვრობს დაახლოებით 200,000 ინდუისტი, მეტწილად ლხოცამპას ეთნიკური ჯგუფის წარმომადგენლები. ისინი ქვეყნის მოსახლეობის 23% -ს წარმოადგენენ, ხოლო ინდუიზმი ქვეყანაში სიდიდით მეორე რელიგიაა. პირველი ინდუისტური ტაძარი ააშენეს თიმფუში 2012 წელს ბჰუტანის მთავარმა აბატმა ჯე კენპომ და ინდუისტებმა თავიანთი მცირე რელიგიური და საშუალო ჯგუფების გამოყენებით. ინდუიზმი უფრო გავრცელებულია ლხოცამპას ეთნიკურ ჯგუფში, თუმცა ლხოცამპადან საკმაოდ ბევრი მიჰყვება ბუდიზმსაც.
ბონი
ბონი, ქვეყნის ანიმისტური და შამანისტური რწმენის სისტემა, ტრიალებს ბუნების თაყვანისმცემის გარშემო და წინ უსწრებს ბუდიზმს. მიუხედავად იმისა, რომ ბონის მღვდლები ხშირად აღასრულებენ ბუდისტურ რიტუალებს, ძალიან ცოტა მოქალაქე ემსახურება ამ რელიგიურ ჯგუფს.
ქრისტიანობა
ქრისტიანები მცირე რაოდენობით არიან, განსაკუთრებით ნეპალის ეთნიკურ ჯგუფში. 2007 წლის ანგარიშის თანახმად, ქვეყანაში არ იყვნენ ქრისტიანი მისიონერები, თუმცა საერთაშორისო ქრისტიანული რელიეფური ორგანიზაციები და კათოლიკე იეზუიტი მღვდლები ეწეოდნენ განათლებას და ჰუმანიტარულ საქმიანობას. ქრისტიანობა პირველად ბუტანში XVII საუკუნის ბოლოს შემოიტანეს პორტუგალიელმა იეზუიტებმა, მაგრამ სწავლებამ დიდი მოწონება ვერ მოიპოვა ბჰუტანელი ხალხის მორწმუნე ბუდისტებში.
ისლამი
2010 წელს კვლევითმა ცენტრმა დაადგინა, რომ მოსახლეობის 0,5% მუსლიმი იყო და ბჰუტანის კონსტიტუციის თანახმად, ისლამს არ აქვს აღიარება კონსტიტუციის მიხედვით.
რელიგიის თავისუფლება და რეგულირება
კანონი ითვალისწინებს რელიგიის თავისუფლებას. რელიგიურ ინსტიტუტებსა და პიროვნებებს აქვთ მოვალეობა „ხელი შეუწყონ ქვეყნის სულიერ მემკვიდრეობას და ასევე უზრუნველყონ, რომ რელიგია დარჩეს პოლიტიკისგან დამოუკიდებლად“ და რომ რელიგიური ინსტიტუტები და პიროვნებები „პოლიტიკაზე მაღლა“ რჩებიან. ასახავს მთავრობის მიერ დასახულ მიზანს ინდივიდუალური რელიგიური და კულტურული ღირებულებების შენარჩუნების შესახებ, კონსტიტუციაში მოცემული ზემოხსენებული ამკრძალავი მუხლები განიმარტა, რომ პროზელიტიზმი გამოიყენონ და რელიგიურ პიროვნებებს კენჭისყრა აუკრძალონ.
2007 წლის განმავლობაში არ ყოფილა ინფორმაცია ძალადობის შესახებ, რომელიც დაკავშირებულია ზეწოლასთან ვაჯრაიანას რწმენის შესაბამისად. რელიგიური მრწამსის ან პრაქტიკის საფუძველზე საზოგადოებაში ძალადობის ან დისკრიმინაციის შესახებ ინფორმაცია არ ყოფილა.
სქოლიო
კატეგორია:რელიგია ბჰუტანში
კარელიის რესპუბლიკის დროშა
კარელიის რესპუბლიკის დროშა (Флаг Республики Карелия) — კარელიის რესპუბლიკის მთავარი სახელმწიფო სიმბოლო. ამჟამინდელი დროშა დამტკიცდა 1993 წლის 16 თებერვალს და შეიტანილია რუსეთის ფედერაციის სახელმწიფო ჰერალდიკის რეესტრში, მინიჭებული აქვს სარეგისტრაციო ნომერი 1219. შექმნილია კარელია-ფინეთის საბჭოთა სოციალისტური რესპუბლიკის დროშის საფუძველზე.
უახლესი ისტორია
სსრკ-ის დაშლის შემდეგ, 1991 წლის ნოემბერში, კარელის ასსრ გაუქმდა და შეიქმნა კარელიის რესპუბლიკა რუსეთის ფედერაციის შემადგენლობაში. 1991 წლის 27 ნოემბერს გადაწყდა, რომ შეიქმნებოდა რესპუბლიკის ახალი სახელმწიფო სიმბოლოები — დროშა, გერბი და ჰიმნი. 1992 წლის მაისისათვის სამთავრობო კომისიას განსახილველი ჰქონდა დროშის 60, ხოლო გერბის 20 პროექტი. კომისიამ საბოლოოდ აირჩია ალექსანდრ კინერის მიერ შემოთავაზებული ვარიანტი, რომელიც იყო კარელია-ფინეთის სსრ-ის დროშის ადაპტირებული ვერსია. დროშის პროპორციაა 2 : 3. სიმბოლოს გააჩნია სამი ფერი, ხოლო თითოეულ ფერს აქვს საკუთარი დანიშნულება.
რესურსები ინტერნეტში
კატეგორია:კარელია
ზედნაბეჭდი „ჰავაი“ ამერიკულ დოლარებზე
ჰავაის ზედნაბეჭდი (Hawaii Overprint Note) — სპეციალური ზედნაბეჭდი შეერთებული შტატების ვალუტის ბანკნოტებზე, რომლებიც მიმოქცევაში იყვნენ ჰავაის კუნძულებზე მეორე მსოფლიო ომის მსვლელობისას.
ისტორია
ზედნაბეჭდი ვალუტაზე მას შემდეგ გაჩნდა, რაც 1941 წლის 7 დეკემბერს იაპონიის საჰაერო ძალები თავს დაესხნენ ამერიკის წყნარი ოკეანის ფლოტს პერლ-ჰარბორის ბაზაზე. ზედნაბეჭდის მთავარ მიზანს წარმოადგენდა ჰავაის კუნძულებზე არსებული ფულის მასის ეკვივალენტის გადარჩენას. ანუ, იმ შემთხვევაში, თუ იაპონია დაიპყრობდა ჰავაის და მიმოქცევიდან ამოიღებდა დოლარს, მათ მიერ მოსახლეობისგან მიღებულ ვალუტას არ ექნებოდა არანაირ ღირებულება.
ზედნაბეჭდის დატანა ხდებოდა 1942 წლის იანვრიდან 1944 წლამდე, 1934 და 1935 წლის ბანკნოტებზე ნომინალით 5, 10 და 20 დოლარი, რომლებიც გამოშვებული იყო სან-ფრანცისკო ში (ფედერალური სარეზერვო სისტემის ბანკი № 12). 1942 წლის 10 იანვარს სამხედრო გუბერნატორმა დელოს ემონსის განკარგულებით, მოსახლეობისგან დოლარის ჩვეულებრივი ბანკნოტები ამოღებული იქნა, თუმცა დაურიგდა იმავე ოდენობის სპეციალური ბანკნოტები, რომლებზედაც ორივე მხრივ დატანილი იყო ზედნაბეჭდი «HAWAII».
ომის დასრულებისას სპეციალური ბანკნოტები გაანადგურეს სასაფლაოებთან არსებულ კრემატორიუმებში.
სუასა
სუასა (Suaza) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 14 617 ადამიანს შეადგენდა. ფართობი 383 კმ²-ია.
რესურსები ინტერნეტში
კატეგორია:უილის დეპარტამენტის მუნიციპალიტეტები და ქალაქები
კორტენი (ტარაკლიის რაიონი)
რესურსები ინტერნეტში
კატეგორია:ტარაკლიის რაიონის სოფლები
სნუკერისტების ოფიციალური რეიტინგი 2010-2011 წლების სეზონზე
სნუკერისტების ოფიციალური რეიტინგი 2010-2011 წლების სეზონზე წარმოადგენს სნუკერისტების მიერ სეზონის განმავლობაში დაგროვებული რეიტინგული ქულების ჯამს.
სქოლიო
კატეგორია:სნუკერისტების მსოფლიო რეიტინგი კატეგორია:2010 წელი სნუკერში კატეგორია:2011 წელი სნუკერში
ვულკანაიფელის რაიონი
ვულკანაიფელის რაიონი (Landkreis Vulkaneifel) — რაიონი გერმანიაში. რაიონის ცენტრი — ქალაქი დაუნი. რაიონი შედის რაინლანდ-პფალცის ფედერალურ მხარეში. იკავებს 910,98 კვ. კმ. ფართობს. მოსახლეობა შეადგენს 63 646 ადამიანს. მოსახლეობის სიმჭიდროვე — 70 ადამიანი/კმ²-ზე. რაიონის ოფიციალური კოდი — 07 2 33.
რესურსები ინტერნეტში
კატეგორია:რაინლანდ-პფალცის რაიონები
მარგველაშვილი
საკუთარი სახელი მარგველაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
გავაზის წმინდა გიორგის ეკლესია
გავაზის წმინდა გიორგის ეკლესია — არქიტექტორული ძეგლი, მდებარეობს ყვარლის მუნიციპალიტეტის სოფელ გავაზში. თარიღდება გვიანდელი შუა საუკუნეებით.
ეკლესია დარბაზულია. ნაგებია რიყის და ნატეხი ქვით, კირის ხსნარზე. დაზიანებულია: ჩამონგრეულია კამარა და კედლების დიდი ნაწილი. შესასვლელი სამხრეთიდანაა. აღმოსავლეთით ოდნავ ნალისებრი ღრმა აფსიდია, რომლის ღერზე გაჭრილია სწორკუთხა სარკმელი. სარკმლის ჩრდილოეთით ორი ოთხკუთხა, სამხრეთით კი ერთი თაღოვანი ნიშაა მოწყობილი, აფსიდი გადახურულია კონქით, რომლის თაღი ოდნავ შეისრულია.
ლიტერატურა
კატეგორია:ყვარლის მუნიციპალიტეტის ტაძრები
კონსტანტინე ჭიჭინაძე (პოეტი)
კონსტანტინე არჩილის ძე ჭიჭინაძე (დ. 18 მაისი, 1891, სოფ. ხიმში, ამბროლაურის რაიონი) — გ. 18 იანვარი, 1960, თბილისი) — ქართველი პოეტი, მთარგმნელი ტექსტოლოგი, რუსთველოლოგი.
ბიოგრაფია
პირველი ლექსი 1908 წელს გაზეთ „ივერიაში“ გამოაქვეყნა. ქართულად თარგმნა ბაირონის რამდენიმე პოემა, ედგარ პოს, პუშკინის, ლერმონტოვის, ბლოკის ნაწარმოებები, „ამბავი იგორის ლაშქრობისა“, დანტეს „ღვთაებრივი კომედია“, გერმანული ეპოსი „სიმღერა ნიბელუნგებზე“, ვ. ბრიუსოვის ნაწარმოებები და სხვა.
მნიშვნელოვანია მისი წვლილი რუსთველოლოგიაში. მას დაწერილი აქვს ვეფხისტყაოსანის კვლევა 1934 წელს. მასვე ეკუთვნის ღრმადმეცნიერული ნაშრომი „ალიტერაცია ქართულ შაირში და ვეფხისტყაოსნის პოემა“.
კონსტამტინე ჭიჭინაძე დაჯილდოებული იყო „საპატიო ნიშნი“ს ორდენით და მედლებით.
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:ქართველი პოეტები კატეგორია:დაბადებული 1891 კატეგორია:გარდაცვლილი 1960 კატეგორია:დიდუბის პანთეონში დაკრძალულები კატეგორია:ამბროლაურის მუნიციპალიტეტში დაბადებულები კ
გიორგი გაბაშვილის მოედანი
ლიტერატურა
გაბაშვილი გაბაშვილი გაბაშვილი
სალიაპადანი
სალიაპადანი (ოფიციალურად სალიაპადანის მუნიციპალიტეტი; Bayan ng Sallapadan) ― მეხუთე კლასის მუნიციპალიტეტი აბრის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 6 389 ადამიანს შეადგენს. მოიცავს 9 ბარანგაის.
სქოლიო
კატეგორია:აბრის მუნიციპალიტეტები
Magnavox Odyssey
Magnavox Odyssey — პირველი კომერციული სახლის ვიდეო თამაშების კონსოლი, გამოცემული კომპანია Magnavox-ის მიერ 1972 წელს აშშ-ში, ხოლო ევროპაში 1973-ში. კონსოლი შემუშავებული იქნა მცირე ჯგუფის მიერ, რომელსაც ხელმძღვანელობდა რალფ ბაერი. Odyssey არის თეთრი, შავი და ყავისფერი ყუთი, რომელიც უერთდება სტანდარტულ ტელევიზორს და თან ახლავს ორი მართკუთხა კონტროლერი. მას შეუძლია ეკრანზე გამოსახოს სამი კვადრატული წერტილი შავ-თეთრ რეჟიმში თანხლები ხმის გარეშე. მოთამაშეები ეკრანზე ათავსებენ პლასტიკურ გადასაკრავს ვიზუალური ეფექტების მისაღებად, სადაც ერთი ან ორი მოთამაშე აკონტროლებს თავიანთ წერტილებს კონტროლერზე არსებული სამი ღილაკის საშუალებით. კონსოლისთვის აგრეთვე შემუშავდა მსოფლიოში პირველი სინათლის პისტოლეტი, რომელიც იყიდებოდა ცალკე.
კონსოლის შექმნის იდეა ბაერს 1966 წლის აგვისტოში მოუვიდა და სამი წლის განმვალობაში მან, ბილ ჰარისონთან და ბილ რაშტან ერთად შექმნა კონსოლის შვიდი წარმატებული პროტოტიპი. მეშვიდე პროტოტიპი, ცნობილი როგორც „Brown Box“, (ნაცრისფერი ყუთი) ნაჩვენები იქნა რამდენიმე მწარმოებლისთვის, რის შემდეგაც 1971 წლის იანვარში კომპანია Magnavox დათანხმდა მის წარმოებას. კონსოლი გამოვიდა 1972 წლის სექტემბერში და წლის ბოლოს გაყიდვებმა 69,000-დან 100,000-მდე ასლს მიაღწია. მთლიანობაში გაიყიდა 350,000 ასლი და 1975 წელს მისი წარმოება შეწყდა. 1978 წელს ამას მოჰყვა ახალი კონსოლის, Magnavox Odyssey²-ის გამოცემა. 28 შექმნილი თამაშიდან ერთ-ერთი, კერძოდ პინგ-პონგი-ს სიმულაცია, იქცა Atari-ის წარმატებული არკადული თამაშის, „Pong“-ის შთაგონების წყაროდ. Odyssey-ს გამოშვებამ განაპირობა ვიდეო თამაშების ინდუსტრიის კომერციულად ზრდა და საფუძველი ჩაუყარა პირველი თაობის ვიდეო თამაშების კონსოლების ეპოქას.
თამაშები
არსებობის განმავლობაში სისტემისთვის შეიქმნა 28 თამაში, რომელიც ვრცელდებოდა 11 განსხვავებული სათამაშო ბარათის მეშვეობით.
სქოლიო
კატეგორია:Magnavox-ის სათამაშო კონსოლები კატეგორია:პირველი თაობის ვიდეო თამაშების კონსოლები კატეგორია:სახლის ვიდეო თამაშების კონსოლები კატეგორია:ვიდეო თამაშები შემუშავებული ამერიკის შეერთებულ შტატებში კატეგორია:მონოქრომული ვიდეო თამაშების კონსოლები კატეგორია:1970-იანების სათამაშოები კატეგორია:1972 წელს წარმოდგენილი პროდუქტები კატეგორია:1972 წელი ვიდეო თამაშებში